PTTEP ออกหุ้นกู้ 500 ล้านเหรียญฯ อายุ 7 ปี ดบ.คงที่ 2.6% เสนอขายผู้ลงทุนตปท.
PTTEP ออกหุ้นกู้ 500 ล้านเหรียญฯ อายุ 7 ปี ดบ.คงที่ 2.6% เสนอขายผู้ลงทุนตปท.
11 มิ.ย. 2563

บริษัท ปตท.สำรวจและผลิตปิโตรเลียม จำกัด (มหาชน) หรือ PTTEP หรือ ปตท.สผ. เปิดเผยว่า ในวันที่ 10 มิถุนายน 2563 บริษัท ปตท.สผ.ศูนย์บริหารเงิน จำกัด ออกและเสนอขายหุ้นกู้ไม่ด้อยสิทธิสกุลเงินดอลลาร์ สรอ. จานวน 500,000,000 ดอลลาร์ สรอ. อายุ 7 ปี โดยมีอัตราดอกเบี้ยคงที่ร้อยละ 2.587 ต่อปี และวันครบกำหนดไถ่ถอนของหุ้นกู้ดังกล่าวคือวันที่ 10 มิถุนายน 2570 โดยหุ้นกู้ดังกล่าวได้จดทะเบียนที่ตลาดหลักทรัพย์สิงคโปร์
ทั้งนี้ หุ้นกู้ชุดใหม่นี้อยู่ภายใต้โครงการการออกและเสนอขายหุ้นกู้สกุลเงินดอลลาร์ สรอ. (Global Medium Term Note Program) ในวงเงินรวมไม่เกิน 3,000,000,000 ดอลลาร์ สรอ. โดยเงินที่ได้รับจากการออกและเสนอขายหุ้นกู้ในครั้งนี้ ปตท.สผ. ศูนย์บริหารเงิน จะนำไปใช้เพื่อเป็นเงินให้กู้ยืมแก่กลุ่ม ปตท.สผ. เพื่อใช้ในการดำเนินงานทั่วไป